Diari Oficial de la Generalitat Valenciana


Sumari del DOGV 9024, del 19-02-2021 (2021/1165)

Notificació de la sentència dictada en el procediment de divorci contenciós número 240/2019.
--------------------------------------------------------------------------------------------

### Dades del document

Número de DOGV
:   9024

Data del DOGV
:   19-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1165


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 240/2019. [2021/1165]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València.  
En el judici família, divorci contenciós 240/2019, s'ha dictat la sentència que té la dispositiva que, literalment, és com segueix:  
  
«Dispositiva  
Estime substancialment la demanda plantejada per Ángel Laureano Falcó Tigse i, en representació seua, per la procuradora dels tribunals Mercedes Montoya Exojo, assistit de la lletrada Vera Monfort Peral, contra Silvia Patricia Peñarreta Rodríguez, declarada en situació legal de rebel·lia per la seua incompareixença en aquestes actuacions, amb assistència del Ministeri Fiscal; declare dissolt, per causa de divorci, el matrimoni contret pels cònjuges esmentats, amb tots els efectes legals inherents a aquesta declaració, i establisc les mesures definitives següents:  
1) S'atribueix l'exercici exclusiu de la pàtria potestat i s'assigna la guarda i custòdia del fill menor, X, al pare, atés l'abandó de l'habitatge familiar, així com el contacte amb el seu fill des del mes d'agost de 2019, per part de Silvia Patricia Peñarreta Rodríguez.  
  
2) Se suspén el règim de visites i les vacances escolars i d'estiu, atés que la progenitora es troba al seu país d'origen, l'Equador.  
  
3) S'atribueix al progenitor i al fill menor l'ús del domicili familiar, així com el dot.  
4) La pensió d'aliments, atés que es desconeixen les dades patrimonials de la part demandada, es fixa en la quantitat de 100 euros mensuals; quantitat que s'ingressarà en dotze mensualitats, dins dels cinc primers dies de cada mes, i que s'actualitzarà anualment d'acord amb l'índex de preus de consum.  
5) Tots dos progenitors contribuiran al 50 % en el pagament de les despeses extraordinàries del fill menor: les necessàries en tot cas i les no necessàries, però convenients, després de consens o, si és procedent, amb declaració judicial prèvia.  
6) Quant al pagament del préstec hipotecari, atés que el règim econòmic matrimonial és el de guanys, caldrà ajustar-se, en el seu moment, a la liquidació d'aquest.  
I, una vegada que siga ferma aquesta resolució, comuniqueu-ho al registre civil en què conste el matrimoni dels litigants. La part demandant, si així se sol·licita, ha d'encarregar-se d'aquesta diligència.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del Poder Judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins dels 20 dies següents a la notificació.  
Ho pronuncie, mane i signe.»  
  
Publicació. La sentència anterior va ser llegida i publicada pel jutge que la va dictar, en forma legal, i en el mateix dia de la seua data.  
Atés que es desconeix el domicili o la residència actuals de la part demandada, mitjançant la resolució d'11 de setembre de 2020, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència al demandat.  
  
València, 11 de setembre de 2020.- La lletrada de l'Administració de justícia: Vicenta María Casañ Arandiga.